जो कलाकार नहीं, वह जीवन में असफल : राम
जवाहर नवोदय विद्यालय तेनुघाट में 21 दिवसीय अधिष्ठापन कार्यक्रम में समापन के पूर्व संध्या पर रंगारंग सांस्कृतिक कार्यक्रम का आयोजन किया गया। यहां मुख्य अतिथि नवोदय विद्यालय समिति पटना संभाग के उपायुक्त एस राम, विशिष्ट अतिथि आल इंडिया रेडियो की कथक नृत्यांगना इंद्राणी बनर्जी मौजूद थी। यहां मुख्य अतिथि राम ने कहा कि जो कलाकार नहीं वह जीवन में असफल हैं। इस प्रतिष्ठापना कोर्स में आए संगीत शिक्षक तो निपुण हैं ही इसके साथ शारीरिक कला शिक्षक भी संगीत विद्या के धनी हैं। मौके पर विद्यालय के प्राचार्य डा डीके मोदी ने कहा कि इस अधिष्ठापन कार्यक्रम से कला, संगीत शारीरिक शिक्षकों में नई ऊर्जा का संचार हुआ है। वहीं आल इंडिया रेडियो रांची के कथक नृत्यांगना इंद्राणी बनर्जी ने अपनी कला से मंत्र मुग्ध कर दिया। कार्यक्रम का संचालन केके सिंह, अमित रंजन तोहा एवं धन्यवाद ज्ञापन उपप्राचार्य डा. आरपी सिंह ने किया। मौके पर विद्यार्थी, शिक्षण एवं गणमान्य मौजूद थे। यहां वीरभूम नवोदय की शिक्षिका साधना, पीईटी धनबाद के पीके अधिकारी, चतरा की शिक्षिका दीपा कुमारी, दुर्गापुर के अमित चक्रवर्ती, इंद्राणी, बोकारो नवोदय की अनुराधा, बक्सर के संतोष किशोर ने कार्यक्रम प्रस्तुत किया।
hin_Deva hin_Deva